Super GT

Super GT on japanilainen autourheilusarja, joka on perustettu vuonna 1993.
Sarja tunnettiin aiemmin nimellä All-Japan Grand Touring Car Championship tai JGTC (Japanese Grand Touring Championship, ) ja sarja nimettiin uudelleen vuonna 2005. Sarjassa kilpaillaan kahdessa luokassa, jotka ovat GT500 ja GT300.

 Historia 
Sarja perustettiin kun Japan Sport Prototype Car Championship (JSPC) päättyi. JSPC:n ongelmaksi arvioitiin tekniikkariippuvuus, joka johti kustannuksien räjähdysmäiseen kasvuun ja sarjan päättymiseen. Lisäksi autot olivat harvinaisia eikä yleisö tuntenut niitä, sekä viihdearvo oli pieni. GT Association aloitti JGTC-sarjan kehityksen tavoitteena saada balanssi eri tekijöiden välillä ja uusi sarja perustui tunnetuille tuotantoautoille.

Uusi sarja alkoi pienenä (18 autoa), mutta seitsemän vuoden jälkeen sarjassa oli mukana 48 tallia.

Kaudelle 2014 Super GT ja DTM-sarja yhtenäistivät sääntöjä "Class 1" -säännöillä pääasiassa aerodynaamikkaa ja koria koskien helpottamaan samoilla autoilla kilpailemista molemmissa sarjoissa. Myöhemmin sääntöjä muutettiin kattamaan standardoitu moottorinohjausyksikkö ja jousitus. "Class 1" -sääntöjen mukaisilla autoilla ajettiin yksi yhteinen kilpailu Fujin radalla vuonna 2019, mutta "Class 1" -luokan käyttö DTM:ssä päättyi kun Audi lähti DTM-sarjasta, joka siirtyi edullisempaan GT3-muotoon. Super GT jatkoi ainoana sarjana, jossa on "Class 1" -sääntöjen mukaisia autoja.

Vuonna 2020 otettiin käyttöön uudet GT500-säännöt, jotka jatkuvat vuoteen 2025 saakka. Vuosina 2024 ja 2027 alkavat kolmivuotiset regulaatiojaksot osana tavoitteita puolittaa hiilidioksidipäästöt vuoteen 2030 mennessä. Hybridijärjestelmien ottamista käyttöön pohditaan kaudelle 2027.

Vuonna 2023 otettiin käyttöön hiilineutraali polttoaine, joka tehdään selluloosasta. Polttoaine on käytössä GT500- ja GT300-luokissa ja sitä toimitetaan myös valmistajille, jotka osallistuvat GT3-luokan autoilla GT300-luokkaan. Polttoaineen toimittaja Haltermann Carless on tehnyt kolmivuotisen sopimuksen ja toimittaa polttoainetta myös Super Formula -sarjaan.

Kuljettajat
Sarjassa jokaista autoa kohden on oltava kaksi kuljettajaa. Molempien kuljettajien on ajettava aika-ajossa ja kilpailussa saadakseen mestaruuspisteitä. Kuljettajan vaihtaminen kilpailun aikana on pakollista ja yksi kuljettaja ei saa ajaa enempää kuin kaksi kolmasosaa kilpailun kokonaispituudesta.

F1-kuljettajista sarjan mestaruutta ovat juhlineet David Brabham, Pedro de la Rosa, Érik Comas, Toranosuke Takagi, Ralph Firman, Heikki Kovalainen ja Jenson Button.

Heikki Kovalainen on ajanut kilpaa sarjassa vuodesta 2015 lähtien Lexus Team Sard -tallin autolla. Kauden 2016 päätteeksi Kovalainen juhli GT500-sarjan mestaruutta parinsa Kohei Hiraten kanssa.

Autot ja luokat
Sarjassa on kaksi luokkaa: GT500 (enintään 500 hevosvoimaa) ja GT300 (enintään 300 hevosvoimaa). Tehoa rajoitetaan ilmanoton kuristimilla. Luokkiin käyvät JAF-GT-luokituksen mukaiset autot ja Le Mans -autot (GT2-luokan mukaiset autot ennen vuotta 1998) ja muut JAF:n hyväksymät autot (mm. FIA-GT, DTM). GT500-luokassa käytetään nykyään polttoainevirtauksen rajoitusta.

Autoissa käytetään painolasteja kilpailun tasaamiseen: painolastia lisätään aika-ajon kolmelle ensimmäiselle, kilpailun kolmelle ensimmäiselle sekä nopeimman kierroksen ajaneelle.

GT500 luokan tunnistaa valkoisista etuvaloista ja numeropaneeleista, GT300 luokassa ne taas ovat keltaisia. 

GT500
Sarjan pääluokka on GT500, jossa kilpailee pääasiassa Japanin kolme suurinta autovalmistajaa: Honda, Nissan ja Toyota.
GT500-luokassa tuotantoautosta on peräisin enimmäkseen teräskori muiden osien ollessa kilpailukäyttöön tehtyjä.

GT300
GT300 luokassa kilpailee eritasoisia talleja ammattilaistasoisista yksityistalleihin. Luokassa on kolme eri tekniikkasääntöä: JAF-GT300, FIA GT3 ja "Mother Chassis".

 Kilpailut 
Kilpailut ajetaan tunnetuilla radoilla kuten Fuji Speedway, Suzuka Circuit ja Twin Ring Motegi. Kilpailut ovat tyypillisesti 250 tai 300 kilometriä pitkiä, joissa on välissä pakollinen varikkopysähdys sekä kuljettajan vaihto. Vuonna 2022 sarjaan on lisätty 450 kilometriä pitkiä kilpailuja, joiden tavoitteena on kannustaa parempaan polttoainetalouteen ja kestävämpien renkaiden kehittämiseen.

Kilpailun on oltava vähintään 250 kilometriä, mutta se ei ole saanut ylittää tuhatta kilometriä. Vähintään yksi varikkopysähdys on pakollinen kilpailun aikana, jolloin kuljettajaa vaihdetaan. Auto myös tankataan ja renkaat vaihdetaan. Vain viisi varikkohenkilöä saa työskennellä auton parissa pysähdyksen aikana: kaksi renkaiden vaihdossa, kaksi tankkauksessa ja yksi muissa tehtävissä. Tunkkia ei saa käyttää tankkauksen aikana, jolloin renkaat on vaihdettava kun tankkaus on valmis.

 Voittajat 
KausiLuokkaKuljettajaTalliAutoAll-Japan Grand Touring Car Championship (JGTC)1993GT Masahiko Kageyama1994GT1 Masahiko KageyamaHoshino RacingGT2 Sakae ObataKegani Racing1995GT1 Masahiko KageyamaTeam TaisanGT2 Kaoru Hoshino Yoshimi IshibashiYoshimi Ishibashi1996GT500 David Brabham John NielsenTeam LarkGT300 Keiichi Suzuki Morio NittaTeam Taisan Jr.1997GT500 Pedro de la Rosa Michael KrummToyota Castrol TeamGT300 Manabu Orido Hideo FukuyamaRS-R Racing Team with Bandoh1998GT500 Érik Comas Masami KageyamaNismoGT300 Keiichi Suzuki Shingo TachiTeam Taisan Jr. with Tsuchiya1999GT500 Érik ComasToyota Castrol Team TOM'SGT300 Morio NittaMOMOCORSE Racing Team with Tsuchiya2000GT500 Ryo MichigamiMugen x Dome ProjectGT300 Hideo FukuyamaTeam Taisan Jr. with Advan2001GT500 Hironori Takeuchi Yuji TachikawaNismoGT300 Nobuyuki Oyagi Takayuki AokiTeam Taisan Advan2002GT500 Juichi Wakisaka Akira IidaMugen x Dome ProjectGT300 Morio Nitta Shinichi TakagiTeam Taisan Advan2003GT500 Satoshi Motoyama Michael KrummNismoGT300 Mitsuhiro Kinoshita Masataka YanagidaTeam Taisan Advan2004GT500 Satoshi Motoyama Richard LyonsNismoGT300 Tetsuya Yamano Hiroyuki YagiM-TECSuper GT2005GT500 Yuji Tachikawa Toranosuke TakagiNismoGT300 Kota Sasaki Tetsuya YamanoTeam Reckless2006GT500 Juichi Wakisaka André LottererToyota Team TOM'SGT300 Tetsuya Yamano Hiroyuki IiriRE Amemiya Racing2007GT500 Daisuke Ito Ralph FirmanAutobacs Racing Team AguriGT300 Kazuya Oshima Hiroaki IshiuraCars Tokai Dream282008GT500 Satoshi Motoyama Benoît TréluyerPetronas Toyota Team TOM'SGT300 Kazuki Hoshino Hironobu YasudaMOLA2009GT500 Juichi Wakisaka André LottererLexus Team Petronas TOM'SGT300 Manabu Orido Tatsuya KataokaRacing Project Bandoh2010GT500 Takashi Kogure Loïc DuvalWeider Honda RacingGT300 Kazuki Hoshino Masataka YanagidaHasemi Motorsport2011GT500 Ronnie Quintarelli Masataka YanagidaMOLAGT300 Nobuteru Taniguchi Taku BambaGoodsmile Racing & Studie with TeamUKYO2012GT500 Ronnie Quintarelli Masataka YanagidaMOLAGT300 Kyosuke Mineo Naoki YokomizoTeam Taisan ENDLESS2013GT500 Kōhei Hirate Yuji TachikawaLexus Team ZENT CerumoGT300 Hideki Mutoh Yuhki NakayamaTeam Mugen2014GT500 Tsugio Matsuda Ronnie QuintarelliNismoGT300 Tatsuya Kataoka Nobuteru TaniguchiGainer2015GT500 Tsugio Matsuda Ronnie QuintarelliNismoGT300 André CoutoGainer2016GT500 Heikki Kovalainen Kōhei HirateLexus Team SardGT300 Takeshi Tsuchiya Takamitsu MatsuiVivaC team Tsuchiya2017GT500 Ryo Hirakawa Nick CassidyLexus Team Keeper TOM'SGT300 Tatsuya Kataoka Nobuteru TaniguchiGoodsmile Racing & Team Ukyo2018GT500 Naoki Yamamoto Jenson ButtonTeam KunimitsuGT300 Naoya Gamou Haruki KurosawaK2 R&D LEON Racing2019GT500 Kazuya Oshima Kenta YamashitaLexus Team KeePer TOM'SGT300 Shinichi Takagi Nirei FukuzumiAutobacs Racing Team Aguri 2020 GT500  Tadasuke Makino  Naoki YamamotoTeam Kunimitsu Honda NSX GT300  Kiyoto Fujinami João Paulo de OliveiraKondo Racing Nissan GT-R NISMO GT3 2021 GT500  Yūhi Sekiguchi  Sho TsuboiTGR Team au TOM'S Toyota GR Supra GT500 GT300  Takuto Iguchi Hideki YamauchiR&D Sport Subaru BRZ GT300 2022 GT500  Kazuki Hiramine  Bertrand BaguetteTeam Impul Nissan Z GT500 GT300  Kiyoto Fujinami João Paulo de OliveiraKondo Racing Nissan GT-R Nismo GT3 2023 GT500  Sho Tsuboi  Ritomo MiyataTGR Team au TOM'S Toyota GR Supra GT500 GT300  Hiroki Yoshida Kohta KawaaiSaitama Toyopet GreenBrave Toyota GR Supra GT300 2024 GT500  Sho Tsuboi  Kenta YamashitaTGR Team au TOM'S Toyota GR Supra GT500 GT300  Takashi Kogure Yuya MotojimaJLOC Lamborghini Huracán GT3 Evo 2 2025 GT500  Sho Tsuboi  Kenta YamashitaTGR Team au TOM'S Toyota GR Supra GT500 GT300  Naoya Gamou Togo SuganamiK2 R&D LEON Racing Mercedes-AMG GT3 Evo

Kuvia

 Lähteet 

 Aiheesta muualla  
 Kotisivut